钦定古今图书集成/明伦汇编/氏族典/第126卷 > 陈豫
## 钦定古今图书集成/明伦汇编/氏族典/第126卷 > 陈豫

按《万姓统谱》：“豫字立卿，合肥人。少习《左氏春秋》，尤善
韬略。袭平江伯爵，初考牧南畿，剔弊省费，声闻赫赫。
后秉钺南征，誓不妄杀，所活甚众。奏绩凯旋，所过无
犯，行李萧然，图书数帙，有古良将风。正统、天顺间，三
受简命，来镇临清。兴利起废，规画井井，城池官署学
宫，皆所经略，训兵安民，时倚为重。”执政有荐豫督漕
务者，上以人情方安其治，姑留之以俟钧轴，遂进矦
秩。未几，以疾卒。上闻讣震悼，辍朝一日，祭葬如制。临
清父老德豫遗泽，相与叩阙请祠祀。上可其请，颁敕
谕祭，著为“彝典。”进黟国公，谥庄敏。